ભાલેજ (તા. ઉમરેઠ)
ભાલેજ (તા. ઉમરેઠ) ભારત દેશના પશ્ચિમ ભાગમાં આવેલા  ગુજરાત રાજ્યના ચરોતર પ્રદેશમાં આવેલા આણંદ જિલ્લામાં આવેલા  ઉમરેઠ તાલુકામાં આવેલું એક  ગામ છે. ભાલેજ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, ડાંગર, બાજરી, તમાકુ, બટાટા, શક્કરીયાં, કેળાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામમાં દર વરસે ધરો આઠમના દિવસે મેળો ભરાય છે. રાજ્ય સરકાર તરફથી ભાલેજ ગામને તેના ઐતિહાસિક તેમ જ ધાર્મિક મહત્વના કારણે પ્રવાસન વિભાગની તીર્થ યોજના હેઠળ આવરી લેવામાં આવ્યું છે. ગામમાં એક ખુબ જ જૂની વાવ આવેલી છે, જેના માટે વણઝારાની વાર્તા પ્રચલિત છે. આ વાવમાં ભદ્રકાળી માતાજીનું મંદિર આવેલ છે. 

ઉમરેઠ તાલુકો
ચરોતર